الكوميدي المغربي كَاد المالح أكد أنه مغربي وعندو غير الجنسية الكندية، ومستقر في فرنسا بالإقامة فقط، اي كيخلص الضرائب ولكن ماعندوش الحق في التصويت. الكازاوي الحقيقي كشف في برنامج “ambition intime” على قناة “M6” نهار الاثنين أنه عندو علاقة قوية بزاف مع الأم ديالو، وأنه دوز 8 ديال المدارس في المغرب بين البعثة الفرنسية والمدارس الخاصة حيت كان مشاغب بزاف وكيجريو عليه حيت كيطلعها على الأساتذة. ومن بين هاد المدارس الليسي “ليوطي”، لي اختار گاد يمشي ويوقف قدامو مع فريق التصوير، والتلاميذ كانو فرحانين بشوفتو وبداو كيغوتو ويعنقو فيه. البرنامج تصور في باريس ونيس، وكازا، لي هي بلايص كتعني بزاف للكوميدي المغربي لي غادي يرجع بسكيتش جديد سميتو D’ailleurs وغادي يدير جولة ففرانسا ابتداء من شهر أبريل 2020. 
كَاد المالح: ماعنديش الجنسية الفرنسية.. وجراو عليا 8 ديال المدارس فالمغرب!